পৰিস্থিতিবিজ্ঞান
পৰিস্থিতিবিজ্ঞান (Ecology) হৈছে জীৱ আৰু জীৱৰ চৌপাশৰ পৰিৱেশৰ মাজত থকা পাৰস্পৰিক সম্পৰ্ক, আন্তঃক্ৰিয়া আৰু নিৰ্ভৰশীলতাৰ বৈজ্ঞানিক অধ্যয়ন। ইয়াত জীৱসমূহে ইজনে সিজনৰ সৈতে আৰু অজীৱিত পৰিৱেশৰ সৈতে কেনেদৰে সম্পৰ্ক স্থাপন কৰে, সেই বিষয়ে অধ্যয়ন কৰা হয়।
পৰিস্থিতিতন্ত্ৰ 
পৰিস্থিতিতন্ত্ৰ (Ecosystem) হৈছে প্ৰকৃতিৰ এক কাৰ্যকৰী একক, য'ত জীৱিত উপাদানসমূহে (জৈৱিক উপাদান) আৰু অজীৱিত উপাদানসমূহে (অজৈৱিক উপাদান) পৰস্পৰৰ সৈতে আন্তঃক্ৰিয়া কৰে। বায়ু, পানী, মাটি, সূৰ্যৰ পোহৰ, উষ্ণতা আদি অজীৱিত উপাদান আৰু উদ্ভিদ, প্ৰাণী, অণুজীৱ আদি জীৱিত উপাদানৰ মাজত হোৱা আন্তঃক্ৰিয়াৰ ফলত পৰিস্থিতিতন্ত্ৰত শক্তিৰ প্ৰবাহ আৰু পুষ্টিদ্ৰব্যৰ চক্ৰাকাৰ গতি সংঘটিত হয়।উদাহৰণ- পুখুৰীৰ পৰিস্থিতিতন্ত্ৰ , বনাঞ্চলৰ পৰিস্থিতিতন্ত্ৰ, তৃণভূমিৰ পৰিস্থিতিতন্ত্ৰ, সামুদ্ৰিক পৰিস্থিতিতন্ত্ৰ

পৰিস্থিতিবিজ্ঞান (Ecology) → জীৱ আৰু পৰিৱেশৰ সম্পৰ্কৰ অধ্যয়ন।
পৰিস্থিতিতন্ত্ৰ (Ecosystem) → জীৱিত আৰু অজীৱিত উপাদানৰ সমন্বয়ে গঠিত এক কাৰ্যকৰী প্ৰাকৃতিক একক।
উদাহৰণ:
এটা পুখুৰীত মাছ, উদ্ভিদ আৰু পানীৰ মাজত কেনেধৰণৰ সম্পৰ্ক আছে সেই বিষয়ে অধ্যয়ন কৰাটো পৰিস্থিতিবিজ্ঞান। আনহাতে, মাছ, উদ্ভিদ, অণুজীৱ, পানী, মাটি, সূৰ্যৰ পোহৰ আদি সকলো মিলি গঠন কৰা সম্পূৰ্ণ ব্যৱস্থাটো হৈছে পুখুৰীৰ পৰিস্থিতিতন্ত্ৰ।

